polyglot-tagger/wikipedia-language-snippets-filtered huggingface dataset:
བལ་གྱི་ཐི་གུ་བརྒྱུས་ཚུལ།སྤྱིར་བལ་གྱི་ཐི་གུ་བརྒྱུས་པར་ཐོག་མར་བལ་སེད་པ་དང་དེ་ནས་ཐི་གུ་བརྒྱུས་ཀྱིན་ཡོད། བལ་གྱི་ཐི་གུ་ལ་བརྒྱུས་སྟངས་ཀྱི་ངོས་ནས་ཡར་བརྒྱུས་དང་མར་བརྒྱུས་གཉིས་ཡོད་ལ། དེ་ལྟར་བརྒྱུས་ན་ཐག་པ་མི་འཁྱིལ་བའི་ཕན་ཡོན་ལྡན་པས་ཡར་བརྒྱུས་དང་མར་བརྒྱུས་བྱེད་ཀྱིན་ཡོད། དེ་ལ་གཉིས་བརྒྱུས་དང་གསུམ་བརྒྱུས། དྲུག་བརྒྱུས་སོགས་ཡོད་ལ། དེ་དག་ཡར་བརྒྱུས་དང་མར་བརྒྱུས་གཉིས་གཤིབ་སྟེ་བཟོ་བཞིན་ཡོད་པ་མ་ཟད། དེ་ལའང་གཉིས་བཟོ་དང་བཞི་བཟོ། དྲུག་བཟོ། བརྒྱད་བཟོ་སོགས་ཡོད།
ཧེ་ར་ནི་ཕལ་ཆེར་སོག་སྐད་ཡིན་ཚོད་འདུག་སྟེ་དོན་དུ་ཆར་ལྭ་དང་དོན་འདྲ་མོད།《དམངས་ཁྲོད་རྒྱུན་བཀོལ་ཐ་སྙད་ཕྱོགས་བསྒྲིགས》སུ་འདི་ལ་ཕེ་ར་ཞེས་ཀྱང་བྲིས་འདུག འདི་ནི་བོད་ལྭའི་དབྱིབས་ལྟར་བལ་འཕྱིང་ལས་བཟོས་ཡོད་པའི་འབྲོག་པའི་གྱོན་ཆས་རིགས་ཤིག་ཡིན་ལ། ད་ལྟའང་སྐྱེས་པ་ཚོའི་གྲས་ན་གྱོན་མཁན་རེ་འགའ་འདུག དེ་མིན་མི་ཚེ་ལས་འདས་རྗེས་བེམ་པོ་ཧེ་རའི་ཁུག་ལ་གཅུད་དེ་སྟེང་དུ་གྲུ་གུའི་སྐུད་པ་བསྡམས་ནས་ས་གནས་ལ་ཁྱེར་བ་རེད།
བལ་ཐིག་གི་རིགས་དབྱེ་དང་སྤྱོད་སྒོ། གནའ་མིའི་ཁ་དཔེ་ལ“བལ་གྱི་ཉག་མ་ཕྲ་ན་ཡང་།། སྐུད་པ་བསྒྲིམས་ན་སེང་གེ་འཆིང་།།”ཞེས་པ་ལྟར་བལ་ཐག་ནི་འབྲོག་པའི་འཚོ་བར་བཀོལ་སྤྱོད་སྣ་མང་འཛོམས་པ་ཞིག་སྟེ། བེའུ་ཐག་དང་འཛུལ་ཐིག སྐ་རགས། སྒ་ཐག སྲབ་མདའ། སྲབ་ཅོག བཅུག་ཐག སྣ་ཐག འུར་ཆ། སྐེ་ལོང་། བྱུ་གུ ཐོ་ཐག རྨུ་ཐག ལྷམ་སྒྲོག་སོགས་ཡོད་ལ། དེ་དག་རེ་རེ་བཞིན་བརྗོད་ན་གཤམ་གསལ་ལྟར།
བེའུ་ཐག་གམ་སྦྲེལ་ཐག་ནི་བེའུ་ཕུར་བར་ལག་འདོགས་བྱེད་སྐབས་བཀོལ་བའི་ཐི་གུ་ཡར་བརྒྱུས་དང་མར་བརྒྱུས་གཤིབ་ནས་གཉིས་བཟོ་བྱས་ཡོད་པ་ཞིག་སྟེ། བེའུ་ལག་འདོགས་མ་བྱས་པར་སྐེ་འདོགས་བྱས་ན་སྟབས་མ་ལེགས་པར་སྐེ་འགག་ནས་འཆི་ངེས་པས་རྒྱུན་ལྡན་དུ་བེའུ་ཐག་གིས་ལག་འདོགས་བྱེད་ཀྱིན་ཡོད། དེ་མིན་བཞོ་མ་ཚོས་བེའུ་དང་ཡ་རུ་སོགས་ཀྱི་ལག་པ་ཕན་ཚུན་སྦྲེལ་སྐབས་ཐག་པ་འདི་བཀོལ་གྱིན་ཡོད།
སྒ་ཐག་ནི་སྣ་སྒའི་ཐག་པ་ཞིག་སྟེ། མཐའ་གཉིས་ཐི་གུ་ཡར་བརྒྱུས་དང་དཀྱིལ་མར་བརྒྱུས་བྱས་ནས་སྐུད་པས་བཟོས་ཡོད་ལ། འདི་ལ་གོང་ཐག་དང་གློ་ཐག གློ་རྨེད་སོགས་ཡོད། ལར་གོང་ཐག་གིས་སྣ་སྒ་གྲུག་མགོར་ནུར་དུ་མི་འཇུག་པ་དང་གློ་ཐག་གིས་སྣ་སྒ་གཡས་གཡོན་ལ་འཇུར་དུ་མི་འཇུག གློ་རྨེད་ཀྱིས་ངོ་ཐུར་ལ་འགྲོ་སྐབས་སྣ་སྒ་ཐུར་ནུར་དུ་མི་འཇུག་པའི་ནུས་པ་ཐོན་གྱིན་ཡོད།
མགོ་ཕྱིང་དང་གཉའ་གཅུད་ནི་ཞྭ་མགོ་ཡོད་མེད་ཙམ་མ་གཏོགས་འདྲ་བར་སྣང་། དེ་གཉིས་ཀར་ཕུ་ཐུང་མེད་པ་མ་ཟད། གྱོན་སྟངས་ཀྱང་འདྲ་སྟེ་སྐེ་ན་ཆ་རུའི་སྒྲོག་གུ་གཅིག་ལས་མེད། རིང་ཐུང་ཡང་སྤྱིར་བཏང་གི་ཁོག་སྟོད་དང་འདྲ་མཚུངས་ཡིན། བུད་མེད་ཚོས་ཆར་བའི་ནང་དུ་འབྲི་མོ་བཞོ་དུས་མགོ་ཕྱིང་དང་གཉའ་གཅུད་གྱོན་ངེས་ལ། དེར་གཙོ་བོ་ཆར་གྱིས་མི་བརླན་པའི་ཁྱད་ཆོས་ལྡན།
སྐ་རགས་ནི་ཐི་གུ་ཡར་བརྒྱུས་དང་མར་བརྒྱུས་གཤིབ་ནས་གཉིས་བཟོ་བྱས་ཡོད་པ་ཞིག་སྟེ། བོད་ཀྱི་མིའུ་གདུང་དྲུག་གི་རིང་ལ་དམུ་ཚ་སྒའི་མི་རྒྱུད་རྣམས་ཀྱིས་བལ་ཐིག་དཀར་པོ་སྣེ་འཛར་དམར་བོ་ཅན་སྐ་རགས་སུ་བཅིངས་པ་བོད་ཀྱི《གནའ་རབས་ལོ་རྒྱུས》སུ་གསལ།
བལ་ཐིག་ནི་འཚོ་བའི་ཐད་ལ་བཀོལ་སྤྱོད་སྣ་མང་འཛོམས་པའི་ཐག་པའི་རིགས་ཤིག་སྟེ། དེ་ལ་སྒ་ཐག་དང་སྲབ་མདའ། དེ་མིན་ནོར་ནག་འདོགས་བྱེད་དང་ལུག་འཇུག་བྱེད། བྱིས་པ་བསྡམ་བྱེད་སོགས་རང་རང་གི་ཁྱད་ཆོས་ལྡན་པའི་དངོས་པོ་སྣ་མང་ཡོད།
བལ་ནི་མཐོ་སྒང་གི་འབྲོག་པ་མང་ཚོགས་ཀྱི་སྒོ་ཕྱུགས་སམ་འཚོ་བའི་གཞི་རྟེན་ཏེ། གཡང་དཀར་ལུག་གི་རྒྱབ་ཀྱི་སྤུ་ལ་ཟེར་ཞིང་། འདི་ལ་དཀར་ཞིང་འཇམ་པའི་ཁྱད་ཆོས་སྣ་མང་འཛོམས་པས། འཚོ་བའི་ཁྲོད་དུ་སྤྱོད་སྒོའང་གཞལ་དུ་མེད་པ་ཞིག་མཆིས་སོ།
སྲབ་ཅོག་ནི་རྟའི་ཁ་ལོ་བསྒྱུར་བྱེད་ཀྱི་ཐག་པ་ཞིག་སྟེ། ཐི་གུ་ཡར་བརྒྱུས་དང་མར་བརྒྱུས་གཤིབ་ནས་བཞི་བཟོ་དང་དྲུག་བཟོ། བརྒྱད་བཟོ་སོགས་བྱེད་ཀྱིན་ཡོད་ལ། དེའི་རིགས་ཀྱི་བརྒྱད་བཟོས་ནི་སྲབ་ཅོག་ཧ་ཅང་ཡག་པ་ཞིག་ཡིན།
ཐོ་ཐག་ནི་མཚན་མོ་སྤྱང་ཀི་ལ་འདྲོགས་སློང་བྱེད་ཀྱི་ཐག་པ་ཞིག་སྟེ། ཐི་གུ་མར་བརྒྱུས་བྱེད་དགོས་པ་ཞིག་ཡིན་ལ། དེའི་མར་བརྒྱུས་བྱེད་པའི་རྒྱུ་མཚན་ནི་གནོད་སྐྱེལ་ངན་པའི་རིགས་འགོག་བྱེད་ཡིན་པས་སོ།
འཛུལ་ཐིག་ནི་བྱིས་པ་འཛོང་ཁུག་ཏུ་བསྡམ་བྱེད་ཀྱི་ཐི་གུ་གྲིམས་མེད་པར་ལྷོད་པོ་ངང་ཡར་བརྒྱུས་བྱས་ཡོད་པ་ཞིག་སྟེ། འབྲོག་ཁུལ་གྱི་བྱིས་པ་འཛོང་ཁུག་ཏུ་བསྡམ་སྐབས་ད་ལྟའང་བཀོལ་སྤྱོད་བྱེད་ཀྱིན་ཡོད།
རྨུ་ཐག་ནི་ཐི་གུ་གསུམ་ཡར་བརྒྱུས་བྱས་ནས་དཀྱིལ་དུ་བལ་དྲངས་ཏེ་སིག་སིག་བྱས་ཡོད་པ་ཞིག་སྟེ། ལབ་ཙེ་ཡི་མདའ་ཡི་སྟེང་དུ་འཐེན་གྱིན་ཡོད་ལ། འདིའི་མི་ཕྱུགས་སོགས་ཀྱི་ཚེ་ཐག་རིང་བའང་མཚོན།
ཕྱིང་བ་ནི་ལུག་བལ་གྱིས་བཞག་པའི་ཐོན་རྫས་ཤིག་སྟེ། སྲ་ཞིང་འཇམ་པའི་ཁྱད་ཆོས་ལྡན་ལ། དེ་འཇོག་སྐབས་མི་མང་པོས་གྲངས་ཀ་དབྱངས་སུ་བཀུག་ནས་ཕར་མཉེ་ཚུར་མཉེ་བྱེད་པ་ཞིག་ཡིན།
སྲབ་མདའ་ནི་ཐི་གུ་དྲུག་བརྒྱུས་བྱས་ནས་བཟོས་ཡོད་པ་ཞིག་སྟེ། རྟའི་སྲབ་ཀྱི་ཨ་ལོང་ཏུ་བཏགས་ཡོད་ལ། མང་ཆེ་བ་རིང་ཚད་རྨི་ལྔ་དྲུག་ཙམ་ཡིན་མོད། རང་གི་འདོད་མོས་ལྟར་བྱས་ཀྱང་ཆོག
སྣ་ཐག་ནི་གཡག་དང་མཛོ་ཡི་ཁ་ལོ་བསྒྱུར་བྱེད་ཀྱི་ཐི་གུ་ཞིག་སྟེ། ཐི་གུ་ཡར་བརྒྱུས་དང་མར་བརྒྱུས་གཤིབ་ནས་བཟོས་ཡོད་ལ། རི་ཁ་ནས་ཞོན་པ་སྤེན་མ་དང་སུ་རུ་ལའང་འདོགས་ཐུབ།
ཕྱིང་བའི་གྱོན་པ།ཕྱིང་བའི་གྱོན་པ་ལ་མགོ་ཕྱིང་དང་གཉའ་གཅུད། ཧེ་ར་ ཕྱིང་འབོབ། ལྷམ་གྱི་ཡུ་བ། ཕྱིང་ཞྭ་སོགས་ཡོད།
བྱུ་གུ་ནི་ནོར་རྡང་གི་ཐོག་ཏུ་བཏགས་ཡོད་པ་ཞིག་སྟེ། ཆ་རུའི་སྟེང་དུ་ཨ་ལོང་བྱས་ནས་འདོགས་བྱེད་ཀྱི་ཐི་གུ་ཕྲ་མོ་ཞིག་ཡིན།
ལྷམ་སྒྲོག་ནི་ཕྱིང་ལྷམ་ཡུ་རིང་གི་ཁ་བསྡམ་བྱེད་ཅིག་སྟེ། ཐི་གུ་ཡར་བརྒྱུས་ཀྱི་མགོ་ཕྱིར་གུག་ནས་ཨ་ལོང་བྱས་ཏེ་བཟོས་ཡོད།
ལྷམ་གྱི་ཡུ་བ་ནི་ཀོ་ལྷམ་ལ་སོགས་པའི་ལྷམ་གྱི་ཡུ་བ་ཕྱིང་བའི་བཟོས་པ་སྟེ་ལྷམ་སྒྲོག་བལ་ཐིག་གིས་བཅིང་བ་དེའོ།།
བཅུག་ཐག་ནི་བལ་འབྲེག་སྐབས་དེ་མ་ཐག་ཏུ་ལུག་འཇུག་བྱེད་དུ་བརྒྱུས་པའི་ཐི་གུ་དུམ་བུ་ཞིག་གི་མིང་།
སྐེ་ལོང་ནི་ནོར་ནག་འདོགས་བྱེད་ཀྱི་སྐེ་ཐག་སྟེ། དཀྱིལ་དུ་ཤིང་གི་ཆ་རུ་ཆུང་ཆུང་ཞིག་བཏགས་ཡོད།
ཕྱིང་འབོབ་ནི་ཕྱིང་ལྷམ་དང་དོན་འདྲ་སྟེ། འདི་ལ་ཆེ་ཆུང་དང་རིང་ཐུང་། སྲབ་མཐུག་མི་འདྲ་བ་མང་།
བོད་པས་མི་རིགས་ཀྱི་སློབ་གསོ་བ་དང་ཤེས་ཡོན་པ་གླེང་དུས་དང་ཐོག་དགོན་སྡེའི་མཁན་པོ་དང་སྤྲུལ་སྐུ་དག་ལས་མགོ་བརྩམས་ཏེ་གླེང་སྲོལ་ཞིག་འདུག་ཅིང་། དགོན་སྡེའི་བླ་སྤྲུལ་མཁན་གསུམ་སྤྱི་ཚོགས་སུ་འཁྱེར་ཡོང་ནས་ཤུགས་རྐྱེན་ཐེབས་པའི་ཚུལ་མང་པོ་གླེང་གིན་འདུག དེ་ལོས་ཡིན་ཏེ། བོད་ཀྱི་སྤྱི་ཚོགས་ནི་ཆོས་སྲིད་མཉམ་བསྲེས་ལ་ཤིན་ཏུ་དགའ་བས། དོན་ཆེ་ཕྲ་གང་མང་ཞིག་ཆོས་ལུགས་དང་ཆོས་ལུགས་པའི་ལག་ཏུ་འཇོག་སྟེ་ཕལ་ཆེར་རྣམ་གཡེང་དང་བསླུ་བྲིད་ཤོར་བ་ལྟ་བུའི་ངང་དབུགས་རྒྱུན་ཆད་ལ་ཉེ་བའི་མི་རིགས་ཤིག་གྱུར་ཞིང་གནས་སུ་ལྷུང་ཡོད་པ་འདི་རེད།
དགུང་ལོ་སོ་དྲུག་ཏུ་ཕེབས་པ་ས་སྟག་༡༩༣༨ ལོར་གསང་ཆེན་བསྟན་པའི་འབྱུང་གནས་ཆེན་པོ་དཔལ་ལྡན་སྟོད་རྒྱུད་གྲྭ་ཚང་གི་མཁན་པོར་ཕེབས་ནས་རྒྱུད་ཀྱི་འཆད་ཉན་མཛད་དེ་གསང་ཆེན་རྡོ་རྗེ་ཐེག་པའི་བསྟན་པ་ཉིན་མོ་ལྟར་གསལ་བར་མཛད། ལྕགས་འབྲུག་ལོར་རྒྱལ་བའི་མཚན་ཞབས་དང༌། ལྕགས་སྦྲུལ་༡༩༤༡ལོར་སྐྱབས་མགོན་རྒྱལ་བའི་ཡོངས་འཛིན་སྐུ་གཞོན་པ་དང༌། ཆུ་སྦྲུལ་ལོར་༡༩༥༣ཡོངས་འཛིན་སྐུ་བགྲེས་པའི་མཚན་གནས་རིམ་པར་བཞེས་ནས་ྋགོང་ས་བདག་ཉིད་ཆེན་པོར་ཐུགས་གཉེར་གསན་བཞེས་དང་དབང་ལུང་མན་ངག་ཟབ་མོ་མཐའ་ཡས་པ་འབུལ་བར་མཛད།
རྒྱ་གར་གྱི་གནས་ཆེན་རྡོ་རྗེ་གདན། ཝཱ་རཱ་ཎ་སི། རྩྭ་མཆོག་གྲོང༌། ལུཁྲརྟའི་ཚལ། ལྷོ་ཕྱོགས་པལ་གྱི་རི་སོགས་འཕགས་ཡུལ་གྱི་གནས་ཆེན་དུ་མ་དང༌། བལ་ཡུལ་མཆོད་རྟེན་རྣམ་གསུམ་སོགས་གནས་ཆེན་དུ་མར་མཆོད་སྤྲིན་རྒྱ་ཆེར་མཛད་ནས་སངས་རྒྱས་ཀྱི་བསྟན་པ་སྤྱི་དང་བོད་བསྟན་པ་ཆབ་སྲིད་མི་ཉམས་རྟག་ཏུ་བརྟན་པའི་ཐུགས་སྨོན་ཟབ་ནན་གནང༌། བལ་ཡུལ་ནས་ཚུར་ཕེབས་ཞོར་དུ། ཆོས་སྡེ་ཆེན་པོ་བཀྲ་ཤིས་ལྷུན་པོ། རྒྱལ་རྩེ་དཔལ་འཁོར་མཆོད་རྟེན། སྣར་ཐང་ཞྭ་ལུ། ངོར་དགོན་པ་སོགས་གཙང་ཁུལ་གྱི་ཆོས་སྡེ་ཁག་དུ་མར་མཆོད་འབུལ་བསྙེན་བཀུར་དང་བསྟན་འགྲོའི་བདེ་ཐབས་སུ་ཐུགས་སྨོན་རྒྱ་ཆེར་མཛད།
རྔ་ཆེན་བྱ་བ་ཆུ་ཕོ་ཁྱིའི་༡༩༨༢ལོར་རྡོར་གདན་དུ་འཆར་ཅན་ལོ་གསར་གྱི་མཛད་སྒོ་དང་སྨོན་ལམ་སོགས་མཛད། ཕྱི་ཟླ་བཅུ་གཅིག་པའི་ནང་སྦེང་ལོར་བརྒྱུད་ཆོས་སྡེ་ཆེན་པོ་སེ་ར་ཐེག་ཆེན་གླིང་དུ་ཆིབས་བསྒྱུར་གནང་ནས། དགེ་འདུན་ཆིག་སྟོང་ལྔ་བརྒྱ་སྐོར་དང༌། ཁྱིམ་པ་ཕོ་མོ་སུམ་བརྒྱ་བརྒལ་བ་བཅས་ལ་བྱང་ཆུབ་ལམ་རིམ་ཆེན་མོའི་བཤད་ལུང་སྩལ། སེར་སྨད་འདུ་ཁང་དུ་ཆོས་ཞུ་བ་བཞི་སྟོང་སྐོར་ལ་གདུགས་དཀར་ལྷ་བཅུ་བདུན་མའི་དབང་གནང༌།
ས་བརྟག་པ་དང་། ས་སློང་བ། ས་སྦྱང་བའམ་འདུལ་བ་བཅས་ཀྱི་སྔོན་འགྲོའི་ཆོ་ག་བསྒྲུབས་ཏེ་ལབ་ཙེ་བཅའ་དགོས།
སྐབས་འདིར་སྔོན་འཇུག་དང་འབྲེལ་བའི་སྒྲ་སྒྱུར་ཡིག་འབེབས་སྐབས། གཡང་ལྟ་བུ་ལ་ . ཞེས་དཀྱིལ་དུ་ཨིན་ཚག་བེད་སྤྱོད་གཏོང་དགོས་པ་ཡིན། དེ་མིན་པར་ ཞེས་བྲིས་ན་གྱང་ཞེས་པར་ཆགས་འགྲོ།
དབྱངས་ཡིག་གི་སྐབས་ཨ་ཡིག་ལ་ གཞིར་བཞག་པའི་ཐོག་ནས། གཞན་གུག་སྐྱེད་ཀྱི་འགྲོ་ལུགས་རྣམས་གཤམ་གསལ་ལྟར་ཡིན།
འཚོ་བཅུད་ནི། བཟའ་བཅའ་ལས་འཕྲོད་པའི་རྫས་དང་ལུས་ཕུང་ལ་མཁོ་བའི་བཟའ་བཏུང་ཟུང་འབྲེལ་གྱིས་རྟོགས་ཞིབ་བྱེད་དགོས། དེ་ལས་འཚོ་བཅུད་ཀྱིས་འདང་བ་ཞེས་པ་ནི་ཆ་སྙོམས་པ་དང་ཚད་རན་པའི་བཟའ་གཏུང་དང་། གོམས་སྲོལ་ལྡན་པའི་འགུལ་སྤྱོད་སྦྲགས་མར་བརྟེན་ནས་འབྱུང་བའི་བདེ་ཐང་གི་རྨང་གཞི་ལ་ཟེར། འཚོ་བཅུད་ཀྱིས་མ་འདང་པ་ཡིན་ན་ནད་འགོག་ནུས་ཤུགས་ཇེ་ཉམས་དང་། རིམས་ནད་འགོས་སླ་བ། ལུས་སེམས་འཚར་ལོངས་མི་ལེགས་པ་དང་ཐོན་སྐྱེད་ནུས་ཤུགས་ཇེ་ཞན་འགྲོ་བ་ཡིན།
བཅུད་རྩི་ནི། མིའི་ལུང་ཕུང་ལ་དགོས་ངེས་ཀྱི་རྫས་རྒྱུའི་རིགས་ལ་གོ གཙོ་བོ་མི་ལུས་ཕུང་ལ་མང་པོ་དགོས་པའི་ཚད་མང་འབྱུང་རྒྱུ། དཔེར་ན། སོལ་ཆུ་འདྲེས་རྫས། ཚིལ། རྒྱུས། སྤྲི་དཀར། ཆུ་ལྟ་བུ། མི་ལུས་ཕུང་ལ་ཉུང་ཉུང་དགོས་པའི་ཚད་ཉུང་འབྱུང་རྒྱུ། དཔེར་ན། གཏེར་དངོས། འཚོ་རྩི་ལྟ་བུ། དེ་ནང་ནས་འཚོ་རྩི་ལ། ཚིལ་ཞུན་འཚོ་རྩི་དང་། ཆུ་ཞུན་འཚོ་རྩི་སྟེ་རིགས་གཉིས་སུ་དབྱེ། ཚིལ་ཞུན་འཚོ་རྩི་ལ། དང་། ཆུ་ཞུན་འཚོ་རྩི་ལ། 1、2、6、12 ད་དུང་དུ་སྐྱུར། ལོ་སྐྱུར། འཚོ་རྩི་ བཅས་འདུས།
ཚད་མང་འབྱུང་རྒྱུ་ལས་རྒྱུས་དང་ཆུ་གཉིས་མ་གཏོགས་གཞན་པས་གཙོ་བོ་མིའི་ལུང་ཕུང་ལ་ནུས་ཚད་སྟེར་གྱིན་ཡོད། ཅོལ་ལམ་ཁ་ལོ་རིས་ཀྱིས་དེའི་ཚད་འཇལ་བ་ཡིན། སོལ་ཆུ་འདྲེས་རྫས་སམ་སྤྲི་དཀར་ཁེ་རེ་རེས་མིའི་ལུང་ཕུང་ལ་ནུས་ཚད་སྟོང་ཁ་4རེ་མཁོ་འདོན་བྱེད་པ་དང་། ཚིལ་ཁེ་རེ་རེས་ནུས་ཚད་སྟོང་ཁ་9རེ་མཁོ་འདོན་བྱེད་པ་ཡིན། གཞན་པའི་བཅུད་རྩི། རྒྱུས་རྩི་དང་། ཆུ། གཏེར་དངོས། འཚོ་རྩི་བཅས་ཀྱིས་ནུས་ཚད་འདོན་སྤྲོད་བྱེད་ཀྱིན་མེད། ཡིན་ན་ཡང་། སྐྱེ་ཕུང་བརྟེན་ནས་ལུས་ཁམས་འཁོར་སྤྱོད་བྱ་རིམ་ཁྲོད་ནུས་པ་གནད་འགག་ཅན་འདོན་གྱིན་ཡོད།
སོལ་ཆུ་འདྲེས་རྫས། ལུས་ཁམས་ཀྱི་འཁོར་རྒྱུགས་ཡོངས་ལ་རྒྱུན་མཁྱོང་བྱེད་པ། སྦྲང་རྩི། ཞོག་ཁོག བུར་ཤིང་། མངར་ཚལ།
འཚོ་རྩི། ལུས་ཕུང་སྐྱེད་འཚར། སྐྱེ་འཕེལ། བདེ་ཐང་རྒྱུན་སྲིང་བྱེད་པ། འབྲི་འོ། རྒྱ་ཤུག སྐྱུར་རྩི་ཆེན་པོ།
གཏེར་དངོས་རྫས། ལུས་ཁམས་ཀྱི་བྱེད་ནུས་དང་། སྐྱེ་འགྱུར་ཚབ་ལེན་སོགས་བྱེད་ཚེ་སྲོག་འགུལ་སྤྱོད་རྒྱུན་ལྡན་བྱེད་པ། ལོ་ལྗང་སྔོ་ཚལ་རིགས། མཁྲེགས་འབྲས། འོ་མ། སྲན་མ་རིགས། ཏིལ། འབྲུ་རིགས། ཚྭ། ཚལ་སྣག ངང་ལག
ཆུ། ལུས་ཁམས་ཀྱི་བྱ་འགུལ་སྣ་ཚོགས་དང་སྐྱེ་རྫས་འགྱུར་བྱུང་ལ་སྐུལ་འདེད་བྱེད་པ། ཆུ་ཁོལ། ཇ། གཏུང་བ་གཞན་པ།
རྒྱུས་རྩི། བདེ་ཐང་དང་། ཚེ་སྲོག་སྲིང་བར་འགན་སྲུང་བྱེད་པ། བུར་ཤིང་། སྡོང་ལྡན་སྔོ་ཚལ། གྲོ་སོག འབྲས་རྩ།
ཚད་ཉུང་འབྱུང་རྒྱུ་གཞན་པ། ཚེ་སྲོག་ཀྱིས་བྱ་འགུལ་བྱེད་པར་གནད་ཆེན་པོ་ཡིན། བ་དམ། ཞོག་ཁོག དགུན་གྱི་ཤ་མོ། སྨྱུག་རྩ།
དེ་དུས་ད་དུང་ཁོང་གི་དགོངས་པར། ལུས་ཀྱི་དཀའ་བ་སྤྱད་པ་ནི་མཐར་ཐུག་ཅིང་བླ་ན་མེད་པའི་བདེ་སྐྱིད་སྐྲུན་བྱེད་ཀྱི་ལམ་བུ་གཅིག་པུ་དེ་རེད་དགོངས་ནས། ལྟོགས་སྐོམ་ལ་བཟོད་བསྲན་དང་། ལུས་ཀྱི་དཀའ་ཐུབ་ཀྱི་སྒོ་ནས་མུ་མཐུད་ཏིང་ངེ་འཛིན་གྱི་ཉམས་ལེན་ལ་རྩེ་གཅིག་ཏུ་གཞོལ་བར་མཛད་ནའང་། ད་དུང་ཁོང་གི་ཐུགས་རྒྱུད་ལ་ཉམས་རྟོགས་ཀྱི་རིགས་གསར་པ་གང་ཡང་འཁྲུངས་མེད།
དེ་བཞིན་ལུས་དང་ཡིད་ཀྱི་དཀའ་སྤྱད་ལ་བརྟེན་པའི་ཐབས་ལམ་གཞན་པ་ཞིག་ནི་དབུགས་འབྱུང་རྔུབ་ཀྱི་ཉམས་ལེན་ཏེ། དུས་ཡུན་རིང་པོའི་བར་དབུགས་ནང་དུ་བསྒོམས་ཏེ་དབུ་དང་སྙན་གྱིས་གཙོས་པའི་སྐུ་གཟུགས་ཡོངས་ལ་ན་ཟུག་གི་དཀའ་ངལ་མ་བྱུང་བར་དུ་དབུགས་གཏོང་ལེན་གྱི་ཉམས་ལེན་ལ་གཞོལ་བར་མཛད། དེ་ལྟར་ཁོང་གིས་གྲོགས་མེད་ཁེར་རྐྱང་དུ་ཉམས་ལེན་གནང་ཞིང་། ཚེས་ཆེན་བཅོ་ལྔ་དང་གནམ་གང་སོགས་དུས་ཆེན་ཁག་གི་མཚན་མོར་ནགས་ཀླུང་ཁྲོད་དང་། ཡང་ན་དུར་ཁྲོད་སོགས་མི་མེད་ལུང་སྟོང་གི་དབེན་གནས་སུ་ཕེབས་ཏེ་སྒོམ་གྱི་ཉམས་ལེན་ལ་གཞོལ་བར་མཛད།
སྤྱིར་དགེ་སྦྱོང་གོ་ཏ་མ་ཁོང་གིས་དཀའ་སྤྱད་ཀྱི་བརྒྱུད་རིམ་ཁྲོད་དཀའ་སྡུག་དང་ན་ཟུག་སོགས་གང་འདྲ་ཞིག་བྱུང་མིན་ལ་མ་ལྟོས་པར་ལོ་ངོ་ཧྲིལ་པོ་དྲུག་གི་རིང་། མུ་མཐུད་དེ་ལྟའི་ཉམས་ལེན་ལ་རྩེ་གཅིག་ཏུ་གཞོལ་བར་མཛད་ན་ཡང་ད་དུང་ཉམས་རྟོགས་གསར་བ་གང་ཡང་ཐུགས་ལ་མ་འཁྲུངས་སྟབས། ཁོང་གི་དགོངས་པར། འདི་ལྟ་བུའི་དཀའ་སྤྱད་སྡུག་རུས་ཁོ་ནའི་ཉམས་ལེན་བྱེད་པ་ནི་ཤེས་རབ་འཚོལ་བའི་ཐབས་ལམ་ཞིག་མ་རེད་དགོངས་སོ། །
ཉིན་གཅིག་དགེ་སྦྱོང་གོ་ཏ་མ་ཨུ་རུ་ཝེ་ལ ཞེས་པའི་ཡུལ་ལུང་ཞིག་ཏུ་དྲན་པ་འཐོར་ཏེ་བརྒྱལ་བ་ན། ར་རྫི་ཞིག་གིས་མཐོང་ནས་ཁོང་ལ་འོ་མ་ཕུལ་བས་སྔར་ལས་ཅུང་དྭངས་བསྐྱེད་དུ་ཕྱིན། དུས་དེ་ནས་བཟུང་ཁོང་གི་སྐུ་གཟུགས་ཀྱི་གནས་བབ་རང་སོར་ཆུད་ཕྱིར་འོ་མ་དང་ཟས་རིགས་སོགས་ཅུང་མང་ཙམ་བཞེས། སྐབས་དེར་ཁོང་གི་མཆེད་གྲོགས་ལྔ་པོས་དགེ་སྦྱོང་གོ་ཏ་མས་ཟས་བཅད་སྨྱུང་གནས་ཀྱི་ཉམས་ལེན་དོར་བ་མཐོང་བས། ཁོང་ཚོའི་འདོད་བློ་ཡེ་ནས་མ་ཚིམས་པར་དགེ་སྦྱོང་གོ་ཏ་མ་གཅིག་པུར་བཞག་སྟེ་ཁོང་རྣམས་ཡུལ་ཕྱོགས་གཞན་ཞིག་ཏུ་ཕྱིན་ཏོ། །
དགའ་ལྡན་ཁྲི་ཐོག་གོ་ལྔ་པ་མི་ཉག་བཀྲ་ཤིས་སྟོང་འདུས་མཆོག་ནི། རབ་བྱུང་བཅོ་ལྔ་པའི་ས་བྱི་༡༨༨༨ལོར་མི་ཉག་རྡོ་ར་ཤིང་ལྷུན་པོ་ཚང་གི་སྲས་སུ་མི་ཉག་སྟོང་སྒོ་དགོན་པའི་ཉེ་འདབས་སུ་སྐུ་འཁྲུངས། འདི་པ་ཡུམ་གྱི་མངལ་དུ་ཞུགས་པའི་སྐབས་གནས་ཆུང་ཆོས་རྒྱལ་ཆེན་པོའི་སྤྲུལ་པ་སྤྲང་པོ་ཞིག་མི་ཉག་པ་ཚོས་བྲམ་ཟེ་གཟུགས་ཀྱི་དཔའ་བོའི་སྤྲུལ་པ་སྤྲང་པོ་ཞིག་ཅེས་ཀྱང་བཤད་ཁྱིམ་དུ་ཡོང་ནས་ཁྱེད་ཀྱི་མངལ་ན་ཡོད་པའི་ཕྲུ་གུ་དེ་སྐྱེས་བུ་དམ་པ་ཞིག་ཡིན་པས་ཁྱེད་ཀྱི་གཙང་སྦྲ་ཡག་པོ་གྱིས། ཕྲུ་གུ་དེ་སྐྱེས་རྗེས་མིང་ལ་སྟོང་འདུས་ཐོགས་ཞེས་མངགས་ནས་སོང་སྐད།
སྟོད་རྒྱུད་ཁྲི་ལས་ཟུར་ནས་ཤར་རྩེ་རྒྱུད་དགུང་གྲངས་ང་དགུ་པ་རབ་བྱུང་བཅུ་དྲུག་པའི་མེ་ཕག་༡༩༤༧ལོར་དགའ་ལྡན་གསེར་ཁྲིར་ཞབས་སོར་འཁོད་དེ་རབ་བྱུང་དེ་གའི་ཆུ་སྦྲུལ་༡༩༥༣བར་ལོ་ངོ་བདུན་གྱི་རིང་ལ་འཇམ་མགོན་རྒྱལ་བ་གཉིས་པའི་བསྟན་པ་རིན་པོ་ཆེ་འདི་ཉིད་བཤད་སྒྲུབ་ལས་གསུམ་གྱི་སྒོ་ནས་འཛིན་སྐྱོང་སྤེལ་བར་མཛད། ཁྲི་ལས་ཟུར་ནས་ཚེ་མཆོག་གླིང་དུ་རྩེ་གཅིག་སྒྲུབ་པའི་རྒྱལ་མཚན་སྒྲེང་ཞིང༌།
རབ་བྱུང་བཅུ་དྲུག་པའི་ས་གླང་༡༩༤༩ལོའི་སྟོན་ཁ་སྤོམ་མདའ་ཚང་དུ་གཡང་སྒྲུབ་ཞིག་ལ་རྒྱུད་པའི་ལས་སྣེས་བཀོད་སྒྲིག་གནང་བ་ལྟར་སོང་སྐབས་ཁྲི་ཆེན་འདི་ཉིད་རྡོ་རྗེ་སློབ་དཔོན་དུ་ཕེབས་པ་དང་སྟབས་འཁེལ་ནས་ཐོག་མར་མཇལ། ཉིན་གུང་གི་ངལ་གསོའི་སྐབས་ཆོག་གྲྭ་བ་རྣམས་རྒྱུད་པའི་ཚོགས་ལ་ཕེབས་ཤུལ་དུས་ཡུན་ཆུ་ཚོད་གཉིས་ལྷག་ཙམ་ཡོད་སྟབས་དེའི་རིང་ཁོ་བོས་སྐུ་མདུན་དུ་མཇལ་ཁ་ཞུས་ཏེ་མདོ་སྔགས་ཀྱི་བཀའ་གནད་འགའ་ཞིག་ལ་དྲི་བ་ཞུས་པར་ཐུགས་དགྱེས་ཚོར་ཆེན་པོའི་སྒོ་ནས་བློ་དྭོགས་ཆོད་ངེས་ཀྱི་བཀའ་ལན་གནད་ལ་འཁེལ་བ་ཕེབས་པར་དད་གུས་ཚད་མེད་སྐྱེས་ཤིང༌།
རྒྱུན་སྤྱོད་བོད་སྨན་ངོས་འཛིན་གསལ་བའི་མེ་ལོང》ནང་དུ་པཎྜ་རིཀའི་སྐྱེ་དབྱིབས་ལ། རྩ་བ་སེར་སྐྱ་རྩ་ཕྲན་མང་བ། སྡོང་པོ་ཕྲ་ཞིང་རིང་བ། ལོ་མ་ཕྲ་སྲིབ་ཉག་ཆེན་ཅན། མེ་ཏོག་དཀར་དམར་གཉིས་ཡོད་དེ་འདབ་མ་བརྒྱད་ལྡན་པ། ཟེའུ་འབྲུ་སེར་པོ་དང་ལྡན་པ་ཞིག་ཡིན་ཅེས་བྲིས་ཡོད།
མེ་ཏོག་འདི་ལ་རིགས་གང་མང་ཞིག་ཡོད་པ་དང་། རྒྱུན་མཐོང་རིགས་ལ་མེ་ཏོག་ཆེན་པོ་ཅན་གྱི་པཎྜ་རི་ཀ་དང་། མེ་ཏོག་དཀར་པོ་ཅན་གྱི་པཎྜ་རི་ཀ མེ་ཏོག་དམར་སྨུག་ཅན་གྱི་པཎྜ་རི་ཀ་བཅས་ཡོད། གཞན་མེ་ཏོག་འཆར་ཡུན་གྱི་དུས་ཚིགས་ལྟར་དབྱེ་བའང་ཡོད།
ལོ་མང་སྐྱེ་བའི་སྔོ་སྨན་རིགས་ཀྱི་སྐྱེ་དངོས་ཤིག་ཡིན་པ་དང་། རྩ་བ་སེར་སྐྱ་ཡིན་ལ་རྩ་ཕྲན་མང་བ་དང་སྡོང་པོ་ཕྲ་ཞིང་རིང་བ། ལོ་མ་ཕྲ་སྲིབ་ཉག་ཆེན་ཅན་ཡིན། མེ་ཏོག་དཀར་དམར་སྣ་ཚོགས་ཡོད་དེ་འདབ་མ་བརྒྱད་ལྡན་པ། ཟེའུ་འབྲུ་སེར་པོ་དང་ལྡན་པ་ཞིག་ཡིན།
ཟླ་འདིའི་ཚེས་ ༢༡ ནས་ ༢༤ བར་དབྱིན་ཡུལ་གྱི་ཨོ་གི་སི་ཧློར་ཌི་ལ་འཚོགས་པའི་ ཊེ་ཌི་འཛམ་གླིང་ཚོགས་འདུའི་སྟེང་དུ་ཨ་རིའི་བཟོ་གྲྭ་ ཝི་ཊི་རི་སི་ཊེ་ ཞེས་པའི་གཙོ་འཛིན་ ཨེ་རི་ཁི་ གྷེ་ལེར་ གྱིས་སྐུད་པ་མི་དགོས་པའི་གློག་ལམ་གྱི་འཕྲུལ་ཆས་ཤིག་བསྟན་ཡོད་པ་བྷི་བྷི་སི་ཡིས་གནས་ཚུལ་སྤེལ་འདུག
འཕྲུལ་ཆས་འདི་བརྒྱུད་ནས་ལག་འཁྱེར་ཁ་པར་དང་གློག་མེ་ཡིས་འགྲོ་བའི་རླངས་འཁོར་སོགས་ཀྱི་གློག་མེ་གསོག་ཐུབ་པ་མ་ཟད། ཁྱིམ་ཚང་གི་གློག་ཆས་ཐམས་ཅད་སྐུད་པ་མི་དགོས་པར་བེད་སྤྱོད་ཐུབ་ཀྱི་ཡོད་འདུག
ཡབ་ཡུམ། ཡབ་མར་སྟོན་དབང་ཕྱུག་འོད་ཟེར་དང་། ཡུམ་རྒྱལ་མོ་མཚོ་ཡི་སྲས་སུ་སྐུ་བལྟམས།
མདོར་ན་རྗེ་ནྭ་རོ་པ་དང་མེ་ཏྲི་པ་གཉིས་ཀྱི་གཙོས་པའི་སློབ་དཔོན་དང་པཎྜི་ཏ་མང་དུ་བསྟེན་ནས་གསང་སྔགས་ཀྱི་ཆོས་སྐོར་མཐའ་ཡས་པ། བདེ་མཆོག་མཁའ་འགྲོའི་སྙན་བརྒྱུད་ཀྱི་ཆོས་སྐོར། ཀྱཻ་རྡོར་དང་། གསང་བ་འདུས་པ་ལ་སོགས་པའི་རྣལ་འབྱོར་ཕ་མའི་རྒྱུད་ཀྱི་བཤད་པ། འཇམ་དཔལ་རྡོ་རྗེ་དང་། གཤིན་རྗེའི་གཤེད། རྡོ་རྗེ་བདུད་རྩི། གྲོང་འཇུག་གདམས་པ་སོགས་དབང་དང་མན་ངག་མཐའ་ཡས་པ་གསན་ནས་ཚུལ་བཞིན་ཉམས་སུ་བླངས་ཏེ་ཕྱག་ཆེན་གྱི་རྟོག་པ་མཐར་ཐུག་པ་ཐུགས་ལ་འཁྲུངས་སོ།།
སྒྲུབ་བརྒྱུད་བསྟན་པ་རྒྱ་མཚོའི་མངའ་བདག་དགྱེས་མཛད་ཧེ་རུ་ཀའི་ངོ་བོ་མར་པ་ལོ་ཙཱ་བ་ཆེན་པོ་ཆོས་ཀྱི་བློ་གྲོས་ནི།
ཧ་སག་སི་ཐན་ལ་རྡོ་སྣུམ་དང་རང་བྱུང་རླངས་གཟུགས། གཏེར་ལས་ཧ་ཅང་འབོར་ཆེན་ཡོད། སྤྱི་ལོ༡༩༩༣ལོ་ནས་བཟུང་། ཕྱི་རྒྱལ་གྱི་མ་རྐང་ལས་ཨ་སྒོར་ས་ཡ༤༠ལྷག་ཚུར་འདུས་ཡོད་པ་དང་། རྒྱལ་ཁབ་ཀྱི་བཟོ་ལས་ཐོན་སྐྱེད་ཀྱི་བརྒྱ་ཆ༥༧ཡིན་པ་ཡང་རྒྱུ་མཚན་དེ་ཡིས་ཡིན། ཚོད་དཔག་འགའ་ལ་གཞིགས་ན། ཧ་སག་སི་ཐན་ནི་ཡུ་རཱ་ནི་ཡཱམ དང་ཁཱི་རོ་མཱི་ཡཱམ། ཞ་ཉེ། ཏི་ཚ་བཅས་ཀྱི་གསོག་འཇོག་ཆེས་ཆེ་ཤོས་ཨང་གཉིས་པ་དང་། མཱན་གྷ་ནེ་སི་གསོག་འཇོག་ཆེ་ཤོས་ཨང་གསུམ་པ། ཟངས་གསོག་འཇོག་ཆེ་ཤོས་ཨང་ལྔ་པ་ཡིན་ལ། རྡོ་སོལ་དང་ངར་ལྕགས། གསེར་གྱི་ཐད་ནས་རྩེ་གྲ་བཅུ་ཡི་གྲལ་དུ་ཚུད་ཡོད།
ཧ་སག་སྐད་ཡིག་ནི་ས་སྐྱེས་རྡོ་སྐྱེས་ཀྱི་སྐད་ཡིག་ཡིན།ཡིན་ནའང་། འཛིན་སྐྱོང་དང་སྒྲིག་འཛུགས་ཀྱི་བྱེད་སྒོའི་ཁྲོད་དུ་ཨུ་རུ་སུའི་སྐད་ཡིག་ལ་གཞུང་ཐོག་གི་གོ་བབ་འདྲ་མཉམ་ཡོད། མི་འབོར་གྱི་བརྒྱ་ཆ༧༠ཙམ་གྱིས་ཁ་ཆེའི་ཆོས་ལུགས་ཉམས་ལེན་བྱེད་ཀྱིན་ཡོད་པ་དང་། བརྒྱ་ཆ༢༦གིས་ཡི་ཤུའི་ཆོས་ལུགས་ཉམས་ལེན་བྱེད། ཨུ་རུ་སུས་ཧ་སག་སི་ཐན་ལས་བྷེ་ཀོ་ནིར་མཁའ་གྲུ་འབབ་ཚིགས ཀྱི་ས་ཆ་གཡར་ཡོད།
ཧ་སག་སི་ཐན་ལ་རྒྱ་མཚོའི་མཚོ་ངོགས་མེད་ན་ཡང་། ཁཱ་སི་ཕེན་མཚོ་དང་འབྲེལ་ཡོད། དེ་བས། མི་རྣམས་ཀྱིས་མཚོ་དེར་གྲུ་བཏང་ནས་ཁྱིམ་མཚེས་རྒྱལ་ཁབ་ཏུ་བསྐྱོད། ཁཱ་སི་ཕེན་མཚོ་ནི་རྒྱ་མཚོ་གང་ལ་ཡང་འབྲེལ་མེད་པའི་ཆུ་འགྲོ་སའི་ཆུ་གཞོང་ཞིག་ཡིན།
༡༽རྫུ་འཕྲུལ་གྱི་རིགས་དང་པོ་དེ་ནི་སྤྲུལ་གཞི་གཅིག་སྟེ་གང་ཟག་གཅིག་གང་ཟག་དུ་མར་སྤྲུལ་བ་དང་། རྩིག་པ་ལ་ཐོགས་མེད་དུ་རྒྱུ་བ། མཁའ་དབྱིངས་སུ་འཕུར་བསྐྱོད་བྱེད་པ། ཆུ་ཡི་ཐོག་ཏུ་གོམ་པ་སྤོ་བ་སོགས་མཐའ་ཡས་པ་ཞིག་ཡོད་ན་ཡང་། རྫུ་འཕྲུལ་དེ་དག་ལ་ནི་སྐྱེ་བོ་ཕལ་བས་བྱེད་མི་ནུས་པའི་ལུས་ཀྱི་རྫུ་འཕྲུལ་ཞེས་བྱའོ། །
༣༽རྫུ་འཕྲུལ་གྱི་རིགས་གསུམ་པ་དེ་ཡིས་རང་གི་སློབ་མའི་ཆེད་ཁོང་ཚོའི་ཁམས་དང་བསམ་པ་ཇི་ལྟ་བ་བཞིན་དུ། དེ་རྣམས་ཀྱི་བསམ་བློའི་གནས་ཚད་དང་མཐུན་པར་ཐབས་ལམ་རན་པའི་སྒོ་ནས་ཆོས་ཀྱི་ལམ་སྟོན་བྱེད་པ་དེའོ། །
སངས་རྒྱས་བཅོམ་ལྡན་འདས་ཀྱིས་ཀེ་ཝད་དྷ་ལ་ཇི་ལྟར་གསུངས་པ་ལྟར། རྫུ་འཕྲུལ་གྱི་རིགས་དང་པོ་གཉིས་ཁོ་ན་ལ་བརྟེན་ནས་གདུལ་བྱ་སངས་རྒྱས་ཀྱི་ལམ་ལ་འཁྲིད་མི་ནུས་པས། འདུལ་བའི་སྡེ་སྣོད་དུའང་གཞན་སེམས་མགུ་བར་བྱས་ཏེ་རང་ཕྱོགས་སུ་འཁྲིད་ཐབས་ཁོ་ནའི་ཆེད། དགེ་སློང་རྣམས་ཀྱིས་རྫུ་འཕྲུལ་སྟོན་རྒྱུ་སོགས་ལ་བཀག་སྡོམ་ནན་པོ་གནང་ཡོད། དེས་ན་བརྒྱུད་རིམ་འདིའི་སྐོར་དགྲ་བཅོམ་པ་པིན་དོ་ལའི བྱུང་བ་ལ་གཟིགས་ན་ཧ་ཅང་གི་གསལ་བར་འགྱུར་རོ། །
དགྲ་བཅོམ་པ་པིན་དོ་ལ་ཞེས་པ་ནི་ལུས་ཀྱི་རྫུ་འཕྲུལ་ལ་བརྟེན་ནས་སྤྲུལ་སྒྱུར་བྱེད་རྒྱུར་ཧ་ཅང་གིས་སྙན་གྲགས་ཆེ་བ་ཞིག་ཡིན། ཐེངས་ཤིག་ཁོང་ལ་འབྱོར་ཕྱུག་ལྡན་པའི་ཁྱིམ་བདག་ཅིག་ཡོན་བདག་ཏུ་ཐོབ་ཆེད། དེ་ལ་རང་གི་ནུས་པ་གསལ་སྟོན་བྱེད་པར་ལུས་ཀྱི་རྫུ་འཕྲུལ་ལ་བརྟེན་ནས་མཛེས་ཤིང་ཡིད་དུ་འོང་བའི་ཕོར་པ་ཞིག་ཤིན་ཏུ་མཐོ་བའི་བར་སྣང་གི་མཐོངས་སུ་བཞག་སྟེ་ན་རེ། ཁྱེད་རྣམས་ཀྱི་ཁྲོད་ངའི་ཁ་གཏད་དུ་ལངས་ཏེ་ཕོར་པ་འདི་བར་སྣང་གི་མཐོངས་ནས་ལེན་ཐུབ་པའི་སྐྱེས་བུ་དམ་པ་རེ་ཡོད་ན་ངའི་ཕོར་པ་འདི་སོ་སོས་ཉར་ན་འགྲིག ཅེས་བཤད།
དེ་ནས་དགྲ་བཅོམ་པ་པིན་དོ་ལ་རྫུ་འཕྲུལ་གྱིས་ནམ་མཁར་འཕུར་ཏེ་དཀའ་ཚེགས་ཅི་ཡང་མེད་པའི་སྒོ་ནས་ཕོར་པ་དེ་མར་བླངས། བྱེད་ཐབས་འདི་ནི་འབྱོར་ལྡན་གྱི་ཁྱིམ་བདག་དེ་ལ་དགྲ་བཅོམ་པ་ཁོང་འཇིག་རྟེན་འདིའི་ཐོག་གི་སྐྱེས་བུ་དམ་པ་ཞིག་ཡིན་པའི་ཁུངས་སྐྱེལ་ར་སྤྲོད་ཀྱི་ཕྱིར་བྱས་པ་ཞིག་ཡིན་ན་ཡང་། དོན་དངོས་སུ་འབྱོར་ལྡན་ཁྱིམ་བདག་དེས་པིན་དོ་ལ་ལ་ཡིད་ཆེས་དེ་ཙམ་བྱེད་ཀྱི་མེད།
གནས་ཚུལ་དེ་སངས་རྒྱས་བཅོམ་ལྡན་འདས་ཀྱིས་མཁྱེན་མ་ཐག ཁོང་གིས་དགྲ་བཅོམ་པ་པིན་དོ་ལ་ལ། ཁྱོད་ཀྱིས་ཕོར་བ་བསྣམས་ནས་ངའི་རྩར་ཤོག་ཅེས་ཡར་བོས་ཏེ། དགེ་འདུན་པའི་འདུ་ཚོགས་ཆེན་པོ་ཞིག་གི་ཁྲོད་ཕོར་པ་དེ་དུམ་བུ་ཚལ་པ་དུ་མར་བཅག་སྟེ་སྨྲས་པ། པིན་དོ་ལ། ཁྱོད་ཀྱི་རྫུ་འཕྲུལ་གྱི་ལྟད་མོ་དེ་ཡིས་ངའི་ཡིད་སེམས་ཕངས་ཤིང་ཡི་མུག་པ་བྱས། དེས་ན་དུས་ད་ནས་བཟུང་ཁྱོད་ཀྱིས་གཉིད་རྨོངས་ལས་མ་གྲོལ་བའི་སྐྱེ་བོ་དག་གི་ཡིད་མགུ་བ་ཁོ་ནའི་ཕྱིར། རྫུ་འཕྲུལ་གྱི་ནུས་པ་བཀོལ་སྤྱོད་བྱེད་རྒྱུ་ངེས་པར་དུ་མཚམས་འཇོག་བྱེད་དགོས། ཞེས་སོགས་བཀའ་བསྩལ་ཏོ། །
ཚལ་པ་བཀའ་བརྒྱུད། སྲོལ་འབྱེད་པ། ཞང་འགྲོ་བའི་མགོན་པོ་གཡུ་བྲག་པ་བརྩོན་འགྲུས་གྲགས་པ། རབ་བྱུང་གཉིས་པའི་མེ་སྤྲེལ་༡༡༡༦ལོར་འཁྲུངས། རབ་བྱུང་གསུམ་པའི་ཤིང་ལུག་༡༡༧༥ལོར་གདན་ས་ཚལ་གུང་ཐང་དགོན་བཏབ། དགུང་ལོ་དོན་གཉིས་ཕེབས་པ་རབ་བྱུང་གསུམ་པའི་ཆུ་གླང་ ༡༡༩༣ ལོར་གཤེགས་སོ།
སྨར་བཀའ་བརྒྱུད། སྲོལ་འབྱེད་པ། རྗེ་སྨར་པ་ཤེས་རབ་ཡེ་ཤེས། རབ་བྱུང་གཉིས་པའི་ཤིང་ཡོས་༡༡༣༥ལོར་འཁྲུངས། རབ་བྱུང་གསུམ་པའི་མེ་ཕག་ ༡༡༦༧ ལོར་སྨར་པ་བཀའ་བརྒྱུད་ཀྱི་གདན་ས་ཤོ་དགོན་ཕྱག་བཏབ། དགུང་ལོ་རེ་དགུར་ཕེབས་པ་རབ་བྱུང་གསུམ་པའི་ཆུ་ཕག་ ༡༢༠༣ ལོར་གཤེགས་སོ།།
ཡེལ་པ་བཀའ་བརྒྱུད། སྲོལ་འབྱེད་པ། སངས་རྒྱས་ཡེལ་པ་ཡེ་ཤེས་བརྩེགས་པ། རབ་བྱུང་གཉིས་པའི་ཤིང་སྟག་ ༡༡༣༤ལོར་འཁྲུངས། རབ་བྱུང་གསུམ་པའི་ལྕགས་ཡོས་ ༡༡༧༡ ལོར་གདན་ས་ཡེལ་ཕུག་དགོན་ཕྱག་བཏབ། དགུང་ལོ་རེ་གཅིག་ཏུ་ཕེབས་པ་རབ་བྱུང་གསུམ་པའི་ཤིང་སྟག་ ༡༡༩༤ ལོར་གཤེགས་སོ།།
བོད་ལྗོངས་སྤྱི་ཚོགས་རིང་ལུགས་ཀྱི་སློབ་གྲྭ་ཆེན་མོའི་དབུ་ཁྲིད་ཟླ་ཆུང་ལགས་དང་། དེ་བཞིན་ལྗོངས་ཆོས་དོན་ཅུས་ཀྱི་དབུ་ཁྲིད་རྣམ་པས་འདི་ལྟར་དགོས་ཞེས་བཀས་བསྐུལ་བ་ལ་བརྟེན་རྩེ་སློབ་ལུང་རྟོགས་བསྟན་པའི་རྒྱལ་མཚན་གྱིས་རྩེ་དྲུག་བཤད་གྲྭའི་ཐུན་མཚམས་སུ་བྲིས་པས་དགེའོ།། བཀྲ་ཤིས།།
ལིག་མི་རྐྱའི་ཕྱག་ཐམ་དངོས་ཀྱི་དཔེ་བཤུས་ཕྱག་ཐམ་ནང་གི་ཡིག་གཟུགས་གསལ་བར་བཀོད་པའི་དཔེ་རིས།
ཚུལ་འདི་རྣམས་ཀྱིས་ཞང་ཞུང་གི་ཡི་གེའི་ཚུལ་རྣམས་གསལ་བར་ཤེས་ཐུབ་པར་མངོན། ཞེས་ཞང་ཞུང་དྲག་ཡིག་གི་འདྲ་དཔེ་འདི་འདྲ་དཔེ་རྙིང་མའི་དཔེ་དེབ་ཞིག་རང་རེའི་དབང་པོའི་མངོན་སུམ་དུ་བསྟན་ཡོད་པ་གོང་གསལ་ལོ།
བོད་རིགས་གཞོན་སྐྱེས་ཨ་མདོའི་ཕྱོགས་ཀྱི་མཁས་པ་ཚེ་རིང་ཐར་ལགས་ནས༼བོད་ཡིག་གི་འབྱུང་གཞིར་གསར་དུ་དཔྱད་པ༽ཞེས་པའི་རྩོམ་བྲིས་ཤིག་བཀོད་འདུག་པ་དེའི་ནང་དུ་བོད་ཡིག་ཐོག་མའི་འབྱུང་ཁུངས་ཞང་ཞུང་གི་སྨར་ཆུང་ཞེས་བྱ་བ་དེ་ཡིན་པ་དང་སྨར་ཆུང་གི་འབྲུ་ཚུགས་ཇི་ལྟར་ཡིན་པའི་དཔེ་དགོན་རྙིང་འགར་ཞང་བོད་ཤན་སྦྱར་གྱི་ཡིག་ཆ་མངོན་མཐོང་དུ་ཡོད་པ་ལས་བླངས་ཚུལ་གྱི་ལོ་རྒྱུས་དང་བཅས་ཏེ་སྐད་གཉིས་ཤན་སྦྱར་གྱི་ཀ་དཔེ་ཞིག་བཀོད་ཡོད་པ་གཤམ་གསལ།
མེ་ལོང་མའི་འགོག་རྒྱན་གྱི་མཚན་ཉིད་དག་ཀྱང་སྔོན་གྱི་སྙན་ངག་པ་ཚོས་བྲིས་པའི་ཕུལ་དུ་བྱུང་བའི་སྙན་ཚིག་འདི་དང་འདྲ་བ་དག་གི་གོ་བ་དང་ཉམས་འགྱུར་ལ་བརྟེན་ནས་མཚན་ཉིད་ཀྱི་གཞུང་སྒྲིག་པ་ཞིག་ཡིན། ཚིག་སྦྱོར་ཧ་ཅང་འཁྱོག་པའི་ཉམས་འགྱུར་དང་སྒྱུ་རྩལ་ཕུལ་དུ་བྱུང་བ་འདི་འདྲ་བ་ནི་འཕགས་ཡུལ་ཤར་པའི་ཤར་ཚིག་འབྲི་མཁན་ཚོས་དམིགས་བསལ་དོ་སྣང་གནང་ས་ཞིག་ཡིན་ལ་འཁྱོག་པའི་ཚིག་རྒྱན་འདི་འདྲ་འབྲི་བ་ནི་ལས་སླ་པོ་རྩ་བ་ནས་མིན།
རྒྱུན་གྱི་ཁང་པ་དག་དང་ཉེ་བར་མགྲིན་སྔོན་རྣམས་ཀྱི་སྒྲ་ནི་གསལ་བར་རྗེས་སུ་སྒྲོགས། །
འཁྲུལ་འཁོར་གྱིས་བཏང་ཆུ་ཡི་ཆོགས་ནི་མེ་ཏོག་རྡུལ་དག་བབས་པར་གྱུར་པའི་ཚོགས་པ་རྣམས། །
འདི་ནི་རྒྱལ་སྲས་སྤྲིན་གྱི་བཞོན་པ་དང་འདྲེན་མ་ལྷན་ཅིག་སྐྱེད་མོས་ཚལ་མེ་ཏོག་གི་འབྱུང་གནས་སུ་སྤྲོ་འཆམ་ལ་སོང་བའི་སྐབས་སྤྲིན་གྱི་བཞོན་པའི་ཁོར་ཡུག་གི་མཛེས་ལྗོངས་རང་ཉིད་ཀྱིས་ཇི་ལྟར་སྣང་བ་ལྟར་སྙན་ཚིག་ཏུ་སྦྱོར་ནས་བཀོད་པ་ཞིག་ཡིན།
རོམ་ཐང་གནས་ཁྲ་མོ་ ནི་སྔ་འགྱུར་རྙིང་མའི་གྲུབ་མཐའ་འཛིན་པའི་དགོན་སྡེ་ཞིག་ཡིན། དགོན་པ་ཆགས་ཡུལ། བོད་ལྗོངས་ཆབ་མདོ་ས་ཁུལ་སྟེང་ཆེན་རྫོང་། གྱང་སྔོན་ཡུལ་ཚོ། རོམ་ཐང་གྲོང་ཚོའི་ སྲིབ་ངོས་ཀྱི་ཆུ་རྒྱུད་དུ་ཆགས་ཡོད་ཅིང་སྟེང་ཆེན་རྫོང་ཐོག་ནས་སྤྱི་ལེ་ 52 ཙམ་ཡོད། དགོན་འདིའི་ཤར་ཕྱོགས་རྨིས་ལྔ་བརྒྱ་ ཙམ་གྱི་མཚམས་སུ་ཆབ་མདོ་དགོན་ཆེན་གྱི་བུ་དགོན་རབ་རྒྱས་གླིང་དགོན་པ་དང་། ནུབ་ཕྱོགས་སུ་སྤྱི་ལེ་ཉི་ཤུ་ཙམ་གྱི་མཚམས་སུ་ཁྱུང་པོའི་རི་བོ་རྩེ་དྲུག་ དང་། ནུབ་བྱང་ཐད་མུ་གོམ་རི་སྐེད་དུ་སྤྱི་ལེ་དྲུག་ཙམ་གྱི་མཚམས་སུ་རྫ་སྤང་རི་ཁྲོད་བཅས་ཆགས་ཡོད།
བཤད་ཚུལ་འདི་ལྟར་ན། དུས་རབས་བཅུ་གཅིག་པའི་ནང་ས་གནས་འདི་ཆོས་ཀྱི་བསྟི་གནས་ཤིག་ཏུ་ངོས་བྱས་ཡོད་པར་བཤད་ཆོག སྤྱིར་ན་ལྷ་སྒྲུང་འདྲེས་མའི་གཏམ་རྒྱུད་ཀྱི་བྱེ་རྡུལ་ཁྲོད་ནས་དངོས་བྱུང་ལོ་རྒྱུས་ཀྱི་རིན་ཆེན་སྣ་ཚོགས་འཚོལ་དུ་ཡོད་པ་ནི་ཆོས་ཉིད་ཡིན་པས། བཤད་རྒྱུན་འདི་དག་གི་ཟ་ཟུར་ནས་ཀྱང་བདེན་ཆ་ཇི་སྙེད་ཅིག་རྙེད་དུ་ཡོད་པར་སེམས་ཏེ། ཡུལ་འདིའི་ཉིན་སྲིབ་གཉིས་ཀའི་རི་སྐེད་ཙམ་དུ་ཆུ་འཁྱིལ་ཤུལ་གྱི་བྱེ་མ་དང་། ཆུ་གནས་སྲོག་ཆགས་ཀྱི་འབུ་སྐོག་སོགས་རྙེད་དུ་ཡོད་པས་གནའ་སྔ་མོ་ཡུལ་འདི་མཚོ་ཡི་རྣམ་པར་ཡོད་པ་ནི་དོན་དངོས་ཡིན།
བར་མ་མི་ཡུལ་མཉམ་འཛོམས་ཡིན། ། ཞེས་སོགས་གསུང་བྱོན་པས་གེ་སར་མངོན་པར་དད་དེ་རྡོ་ཨ་དཀར་གྱི་མཎྜལ་དེའུ་འབུར་ཙམ་ཞིག་སྤུངས་སྟེ་དགོངས་པ་མཛད་པས་ཐམས་ཅད་ཡིག་དྲུག་རང་བྱོན་འབའ་ཞིག་ཏུ་གྱུར། རྒྱལ་བའི་བསྟན་པ་ཇི་སྲིད་གནས་པ་དེ་སྲིད་དུ་ལུང་རྟོགས་གཉིས་ཀྱི་བསྟན་པ་དང་བསྟན་འཛིན་རྒྱུན་མི་འཆད་པའི་སྨོན་ལམ་རླབས་པོ་ཆེས་འཚམས་སྦྱར་བར་གྲགས། དུས་དེ་ནས་བཟུང་ས་གནས་འདི་འཕགས་པ་སྤྱན་རས་གཟིགས་ཀྱིས་བྱིན་གྱིས་བརླབས་པར་ངོས་འཛིན་བྱུང་བ་དང་ཕྱོགས་མཚུངས་གནས་ཁྲ་མོའི་རྡོ་འབུམ་ཆེན་མོ་འདི་ཡང་རིམ་གྱིས་བྱུང་བར་གྲགས།
གནས་ཁྲ་མོའི་རྡོ་འབུམ་ནི་བོད་ཁམས་ཀྱི་མ་ཎི་རྡོ་འབུམ་ཆེ་གྲས་དཔེར་ན་ནང་ཆེན་མ་ཎི་འཇའ་དམར། སྐྱེ་དགུའི་རྒྱ་ནག་མ་ཎི། རྫ་ཆུ་ཁའི་དཔལ་དགེ་མ་ཎི།སོགས་དང་དོ་མཉམ་པའི་མ་ཎི་རྡོ་འབུམ་ཆེན་མོ་ཞིག་ཡིན། གོང་ཞུས་ལྟར་གནས་འདི་ཉིད་ཀྱི་ལོ་རྒྱུས་ནི་རྒྱ་མོ་བཟའ་འུན་ཤིང་ཀོང་ཇོ་ལ་ཡར་གཏུགས་ན་དུས་རབས་བདུན་པའི་ནང་བྱུང་བར་བཤད་ཆོག་ལ། གླིང་གེ་སར་ཕེབས་ཏེ་གནས་སྒོ་ཕྱེ་བ་ནས་བཟུང་སྤྱན་རས་གཟིགས་གྱི་གདན་སར་གྱུར་ཏེ་མ་ཎི་རྡོ་འབུམ་ཆགས་ཚུལ་ལྟར་ན་དུས་རབས་བཅུ་གཅིག་པའི་ནང་རྡོ་འབུམ་འདི་བྱུང་ཟིན་པར་ཆ་འཇོག་རུང་བ་ཡིན།
གནས་འདིར་དགོན་ས་ཐོག་མར་འདེབས་མཁན་ནི་ཆབ་མདོ་ལྷོ་རོང་རྫོང་ཁང་གསར་ཡུལ་ཚོའི་ཁོངས་སུ་ཡོད་པའི་སེ་ཐུབ་བསྟན་འཕེལ་རྒྱས་གླིང་ གི་བླ་མ་རྒྱལ་དབང་བདེ་ཆེན་རྡོ་རྗེ་ཞེས་པ་དེ་ཉིད་ཡིན། དེ་ཡང་«སེ་ཕུ་རིག་འཛིན་བདེ་ཆེན་རྡོ་རྗེ་མ་བྱོན་གོང་དང་བྱོན་ཚུལ་སྐུ་ཕྲེང་རིམ་བྱོན་གྱི་ལོ་རྒྱུས་» སུ། རྒྱལ་དབང་བདེ་ཆེན་རྡོ་རྗེས་སེ་ཕུ་དགོན་སོགས་དགོན་པ་བརྒྱ་རྩ་བརྒྱད་ཕྱག་བཏབ་པའི་ཁྲོད་དུ། རོམ་ཐང་གནས་ཁྲ་མོ་དང་། གྱང་སྔོན་དཀྱིལ་འཁོར་ཐང་སོགས་གསལ་བར་འཁོད་ཡོད།
འདིར་ནན་བཤད་དགོས་པ་ཞིག་ལ་རྒྱ་བཟའ་ཝུན་ཁྲེན་ཀོང་ཇོས་རྫུ་འཕྲུལ་གྱི་བཀོད་པ་བསྟན་ཚུལ་ནི་རྒན་ཨ་དྷིཿམ་སོགས་ཀྱིས་རྟོག་བཟོ་བྱས་པ་མ་ཡིན་པར་བོད་ཀྱི་ལོ་རྒྱུས་«མ་ཎི་བཀའ་འབུམ་»དང་། «རྒྱལ་རབས་གསལ་བའི་མེ་ལོང་»སོགས་ལས་ཆོས་ལུགས་པའི་རྒྱུན་ལྡན་གྱི་བཤད་སྲོལ་བཞིན་ངོ་མཚར་པའི་གཏམ་རྒྱུད་སྣ་ཚོགས་་ཡོད་པ་བཞིན་བཀོད་པར་ངེས། འོན་ཏེ་བོད་དང་རྒྱའི་ལོ་རྒྱུས་དང་རྒྱལ་རབས་ཚད་ལྡན་«སྦ་བཞེད་»ཁག་དང་། «ཉང་རལ་ཆོས་འབྱུང་» «དེབ་ཐེར་དཀར་པོ་» དག་ལས་ཀོང་ཇོས་རྫུ་འཕྲུལ་བསྟན་ཚུལ་བཤད་པ་ཉུང་ཉུང་ཡིན།
ལ་བ་རི་ཁྲོད་ཀྱི་གསེར་པ་བླ་རབས་རིམ་བྱོན་གྱི་ལོ་རྒྱུས་ཀྱི་འགོ་ཁུངས་འདི་ནས་བྱུང་ཞེས་བཤད་ཐུབ་པར་དཀའ་ཡང་། གདུང་རབས་དང་སྤུལ་རབས་གཞན་དང་མི་འདྲ་བར། བླ་མའི་ཡང་སྲིད་གསེར་པ་བླ་བྲང་རང་ནས་ངོས་འཛིན་ཆོག་པའི་ལམ་ལུགས་ཡིན་པ་སྟེ། དཔེར་ན་གསེར་པ་བླ་མ་སྐུ་གོང་མ་དེ་བླ་མ་ངག་དབང་བློ་གྲོས་ཀྱི་ཡབ་ཡིན་པ་དང་། ཁོང་གི་སྲས་པོ་བླ་མ་ཕྲིན་ལས་མཆོག་ཁོང་གི་ཡབ་ཀྱི་སྐུ་སྐྱེ་ཡིན། ཡང་ད་ལྟའི་བླ་གུ་རུའི་སྐུ་མཆེད་ཀྱི་སྲས་གང་རུང་ཞིག་གསེར་བླ་མའི་ཡང་སྲིད་དུ་ངོས་གནང་སྲོལ་ཡོད་པ་རེད།
རྒྱལ་དབང་བདེ་ཆེན་རྡོ་རྗེའི་རིང་ལུགས་དེ་བར་ཁམས་འདིར་ཅུང་དར་རྒྱས་སོང་ཡོད་པ་སྟེ། རྗེ་དྲུང་འཇམ་དཔལ་ལུང་རྟོགས་ཀྱིས་བརྩམས་པའི་«སྟག་ལུང་བཀའ་བརྒྱུད་ཀྱི་དེབ་ཐེར་རྒྱལ་མཚོའི་ཉིང་བཅུད་»ལས། ཡང་རི་བོ་ཆེའི་ཁྲི་རབས་བཅུ་གཉིས་པ་རྗེ་དྲུང་གྲགས་པ་ལེགས་གྲུབ་ སྐབས་སུ་རྙིང་པ་གྲྭ་ཚང་དུ་རྒྱལ་དབང་བདེ་ཆེན་རྡོ་རྗེའི་ཟབ་གཏེར་གྱི་གར་འཆམ་དང་སྒྲུབ་མཆོད་དང་བཅས་པ་ཧོར་ཟླ་ལྔ་པའི་ཚེས་བཅུ་ལ་རྒྱུད་བཙུགས་ཡོད་པར་གསལ་བས་སོ། །
ཡང་ཁ་རྒྱུན་དུ་སེ་རྒྱལ་དབང་བདེ་ཆེན་རྡོ་རྗེས་ཡུལ་ལུང་གང་སར་མ་ཎི་རྡོ་འབུམ་བཞེངས་བའི་ཁྲོད་ཀྱི་གཅིག་ཡིན་པར་གྲགས་ཀྱང་། «སེ་ཕུ་རིག་འཛིན་བདེ་ཆེན་རྡོ་རྗེ་མ་བྱོན་གོང་དང་བྱོན་ཚུལ་སྐུ་ཕྲེང་རིམ་བྱོན་གྱི་ལོ་རྒྱུས་»ནང་ལྷ་ཁང་དང་དགོན་པ་བཞེངས་ཚུལ་ལས་རྡོ་འབུམ་གསར་དུ་བཞེངས་པའི་ལོ་རྒྱུས་མ་འཁོད་པས། གཏམ་རྒྱུད་དེ་དག་ལྷ་ཁང་དང་རྡོ་འབུམ་ནོར་ཏེ་བཤད་ཡོད་པར་སེམས།
སྤྱི་ཚོགས་རྙིང་པའི་སྐབས“དགོན་འདིར་རྒྱུན་དུ་གཟིགས་རྟོགས་མཛད་མཁན་ནི། རྒྱ་གར་གྱི་གྲུབ་ཐོབ་ལྭ་ཝ་པའི་བྱིན་གྱིས་རླབས་པའི་གནས་ལ་ཝ་རི་ཁྲོད་ཀྱི་བླ་རབས་རིམ་བྱོན་དང། ཁྱད་པར་སྤོ་ཡོ་དཔོན་རིམ་བྱོན་རྣམས་ཀྱིས་བདག་གཅེས་འཛིན་སྐྱོང་སྤྲེལ་གསུམ་ཉམས་མེད་གནང”ཚུལ་«གནས་ཁྲ་མོའི་ལོ་རྒྱུས་»ནང་འཁོད་ཡོད།
འཁོར་ལོས་བསྒྱུར་བའི་རྒྱལ་བོ་ལ་རང་ཆས་སུ་འབྱུང་བའི་ཕུན་སུམ་ཚོགས་པའི་ཡོ་བྱད་མཆོག་གི་རིན་ཆེན་བདུན་ནམ་རིན་ཆེན་སྣ་བདུན་དུ་གྲགས་པ་ནི། འཁོར་ལོ་རིན་པོ་ཆེ། ནོར་བུ་རིན་པོ་ཆེ། བཙུན་མོ་རིན་པོ་ཆེ། བློན་པོ་རིན་པོ་ཆེ། གླང་པོ་རིན་པོ་ཆེ། རྟ་མཆོག་རིན་པོ་ཆེ། དམག་དཔོན་རིན་པོ་ཆེ་སྟེ་བདུན།
འཁོར་ལོ་རིན་པོ་ཆེ་ནི་སྔོན་དུས་འཁོར་ལོས་བསྒྱུར་བའི་རྒྱལ་པོ་རྣམས་ཀྱི་བསོད་ནམས་ཀྱི་སྟོབས་ལས་ཕོ་བྲང་གི་རྩེ་ནས་བདེན་ཚིག་བརྗོད་པས་ཤར་ཕྱོགས་ནམ་མཁའ་ནས་རྒྱལ་པོའི་མདུན་དུ་འབབ་ཏེ་གང་དུ་འགྲོ་འདོད་པའི་ཡུལ་དེར་འཁོར་ལོ་དེས་སྣ་དྲངས་ནས་འགྲོ་བ་དང་། དེ་དང་མཉམ་དུ་རྒྱལ་སྲིད་གཞན་རྣམས་ཀྱང་འབྱོར་འོངས་པ་དེ་ཡིན།
ནོར་བུ་རིན་པོ་ཆེ་ནི་མདོག་ཐིང་ཀ་དྲི་མ་མེད་པ་འོད་ཀྱིས་དཔག་ཚད་བརྒྱད་ཅུ་ཙམ་དུ་སྣང་བར་བྱེད་པའི་ནུས་པ་དང་ལྡན་པ། གླིང་བཞིའི་འགྲོ་བ་ཐམས་ཅད་ཀྱི་དབུལ་ཕོངས་སེལ་བ། འདོད་རྒུ་ཡིད་བཞིན་དུ་སྐོང་བ་ལ་སོགས་པའི་ཡོན་ཏན་དང་ལྡན་པ་དེའོ།།
བཙུན་མོ་རིན་པོ་ཆེ་ནི་གཟུགས་མཛེས་ཤིང་ལྟ་ན་སྡུག་པ། བུད་མེད་ཀྱི་སྐྱོན་ཐམས་ཅད་དང་བྲལ་ཞིང་ཡོན་ཏན་དང་ལྡན་པ། ཡིད་དུ་འོང་བའི་དྲི་དང་རེག་བྱ་དང་ལྡན་པ་ལ་སོགས་པ་དེའོ།